**Ревизорски извјештај**

|  |  |
| --- | --- |
| **Назив ревизије:** | Ревизијa исплате подстицајних средстава за ванредне потребе у пољопривреди у Одјељењу за пољопривреду, водопривреду и шумарство |
| **Временски период обухваћен ревизијом:** | 05/02/2025 - 24/02/2025 |
| **Број ревизије:** | 13-014-30/25 |
| **Назив ревидираног субјекта/oрганизационе јединице укључене у ревидирани процес:** | Одјељење за пољопривреду, водопривреду и шумарство |
| **Вођа ревизорског тима:** | Зоран Дебељак |
| **Чланови ревизорског тима:** | Зоран Дебељак |
| ИЗВРШНИ РЕЗИМЕ | |
| **Слободан текст** (навести кратак опис циљева и обима ревизије, најзначајнијих налаза ревизије и њима везаних ризика) | При Одјељењу за пољопривреду, водопривреду и шумарство постоји могућност исплате подстицаја за ванредне потребе у пољопривреди, а ради се о могућности настанка штете при нападу паса луталица или дивљих животиња на сточни фонд пољопривредног газдинства. Циљ ове интерне ревизије је да се испита на који начин су додјељивана средства за ванредне потребе у пољопривреди у 2024. години. |
| 1. УВОД | |
| * 1. **Основ за ревизију:** |  |
| * 1. **Предмет ревизије:** |  |
| **1.3. Циљеви интерне ревизије:** | 1. Осигурати да су средства одобрена на основу адекватне документације и записника комисије.  2. Осигурати да су средства исплаћена у складу са важећим правилником.  3. Осигурати да не долази до погрешне теренске обраде захтјева од стране комисије. |
| **1.4. Обим интерне ревизије:** | - Програм коришћења средстава за унапређење пољопривредне производње у 2024. години („Службени гласник града Прњавор“ број 3/24),  - предмети исплате подстицајних средстава за ванредне потребе у 2024. години |
| **1.5. Полазне информације о ревидираном подручју**: | У протеклом периоду појавио се одређени број пољопривредних произвођача који су подносили захтјеве за додјелу новчаних средстава по основу штета које су причињене од стране дивљих животиња (вук, шакал, медвјед) и паса луталица на сточном фонду.  Висина накнаде на име процијењене штете на сточном фонду од стране дивљих животиња и паса луталица износи до 30 % укупно обрачунатог новчаног износа по појединачном захтјеву, уз обавезу да је власник животиња предузео одговарајуће мјере заштите (жичане ограде минималне висине од једног метра, животиње затворене у одговарајућим објектима у току ноћи и слично).  Рок за подношење захтјева је 01. новембар текуће године. Уколико дође до штета на сточном фонду након истека овог рока, пољопривредни произвођач ће поднијети захтјев након настале штете, а новчана средства наплатити након усвајања програма на наредну годину. |
| **1.6. Позитивни налази**: | Свих 10 предмета ванредних потреба у пољопривреди реализована у 2024. години посједују адекватну документацију као што су записници комисије и фото докази, а висина исплаћених средстава је обрачуната према проценту дефинисаним важећим правилником. |
| **1.7. Одговорности:** |  |
| **1.8. Ограничења ревизије:** |  |
|  |  |
| 2. НАЛАЗИ, ЗАКЉУЧЦИ И ПРЕПОРУКЕ | |
| **Претходни ревизијски преглед** (спровођење препорука из претходне ревизије) |  |
| **Контролни циљ** | Осигурати да су средства одобрена на основу адекватне документације и записника комисије. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 1 - У свих 10 захтјева за ванредне потребе у пољопривреди који су реализовани у 2024. години налазила се неопходна документација за остваривање наведеног права, а ради се о следећим документима: потврда да је подносилац захтјева уписан у регистар пољопривредних газдинстава, фото документација страдалих оваца и јагњади од стране паса луталица сачињена од стране ловочувара, те записник комисије која је изашла на лице мјеста и утврдила чињенично стање, а комисију чине два представника из Одјељења за пољопривреду и ловочувар. |
| **Препоруке** (корективна активност коју треба провести): |  |
| **Контролни циљ** | Осигурати да су средства исплаћена у складу са важећим правилником. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 2 - Према важећем правилнику, рок за подношење пријава за подстицаје је 01. новембар, након чега се сви предмети који испуњавају услове припремају за исплату средстава у децембру текуће године, а чија висина зависи од расположивости средстава и броја реализованих захтјева. Уколико се захтјев за ванредне подстицаје поднесе у задња два мјесеца у години, а што може бити случај јер се захтјев подноси оног момента када настане штета, такви предмети се реализују у наредној години, што је био и случај у 2024. години када су три предмета с краја 2023. године реализована у децембру 2024. године. Према важећем правилнику, на име подстицаја може се добити до 30 % процијењене штете, а уколико на ставци остане расположивих средстава као што је био случај у 2024. години, у складу са шестим поглављем правилника које говори о општим одредбама исплате средстава, износ је процентуално порастао на 32,96% (близу 33 % процијењене вриједности штете). Сви реализовани предмети ванредних подстицаја се шаљу у Министарство пољопривреде, водопривреде и шумарства одакле оштећени корисници добијају још 30 % вриједности процјењене штете. |
| **Препоруке** (корективна активност коју треба провести): |  |
| **Контролни циљ** | Осигурати да не долази до погрешне теренске обраде захтјева од стране комисије. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 3 - Како би се комисија одлучила да исплати штету подносиоцу захтјева неопходно је да изађе на терен и увјери се на лицу мјеста о постојању штете. Уколико се штета деси током викенда или се захтјев не поднесе правовремено након причињене штете, на лице мјеста одмах излази ловочувар који је уједно и члан комисије, те фотографише затечено стање које служи за даљи рад комисије. У два случаја из 2024. године, напад паса луталица на овце је био пријављен полицији која је изашла на терен и саставила записник који је прослијеђен Одјељењу за пољопривреду. Такође, у одређеним захтјевима је уочено да подносиоци знају пријавити и већу штету за коју не буде утврђен доказ, па се средства исплаћују само на основу утврђеног фото доказа (нпр. пријави се нестанак неколико оваца, а исплата се обрачунава само на онолико за које постоји конкретан фото доказ да су страдале). |
| **Препоруке** (корективна активност коју треба провести): |  |
| **Прихваћене:** |  |
| **Коментар руководства:** |  |
| 3. ПРИЛОЗИ | |
|  |  |
|  |  |

|  |  |  |  |  |  |  |
| --- | --- | --- | --- | --- | --- | --- |
|  |  |  |  | |  |  |
|  | | | Зоран Дебељак, интерни ревизор | | | |
|  | | | | | | |
| Коначан ревизорски извјештај је достављен: | | | |  | | |
| Одјељење за пољопривреду, водопривреду и шумарство  Руководилац субјекта,  а/а | | | | | | |